**11**

**Prva obravnava**

Na podlagi 64. člena Zakona o lokalni samoupravi (Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4692) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3347), [79/09](https://www.uradni-list.si/glasilo-uradni-list-rs/vsebina/2009-01-3437), [51/10](https://www.uradni-list.si/glasilo-uradni-list-rs/vsebina/2010-01-2763), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [11/14](https://www.uradni-list.si/glasilo-uradni-list-rs/vsebina/2014-21-0303) – popr., [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [11/18](https://www.uradni-list.si/glasilo-uradni-list-rs/vsebina/2018-01-0457) – ZSPDSLS-1, [30/18](https://www.uradni-list.si/glasilo-uradni-list-rs/vsebina/2018-01-1356), [61/20](https://www.uradni-list.si/glasilo-uradni-list-rs/vsebina/2020-01-0901) – ZIUZEOP-A, [80/20](https://www.uradni-list.si/glasilo-uradni-list-rs/vsebina/2020-01-1195) – ZIUOOPE, [62/24](https://www.uradni-list.si/glasilo-uradni-list-rs/vsebina/2024-01-2135) – odl. US in [102/24](https://www.uradni-list.si/glasilo-uradni-list-rs/vsebina/2024-01-3207) – ZLV-K) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel

**SPREMEMBE IN DOPOLNITVE STATUTA**

**MESTNE OBČINE NOVA GORICA**

1. **člen**

V 12. členu Statuta Mestne občine Nova Gorica (Uradni list RS, št. 13/12, 18/17 in 18/19) se v prvem odstavku:

* besedilo četrte alineje spremeni tako, da se glasi:

» - če v treh mesecih po seznanitvi mestnega sveta z aktom o izidu volitev iz zakona, ki ureja lokalne volitve, s katerim je ugotovljena njegova izvolitev, ne preneha opravljati dejavnosti, ki ni združljiva s funkcijo funkcionarja,«,

* besedilo sedme alineje spremeni tako, da se glasi:

» - če občinska volilna komisija na podlagi odločbe upravnega sodišča sprejme nov akt o izidu volitev v skladu z zakonom, ki ureja lokalne volitve, iz katerega izhaja, da je bil namesto njega izvoljen drug kandidat.«.

Drugi in tretji odstavek se spremenita tako, da se glasita:

»(2) Funkcionarju preneha mandat z dnem, ko mestni svet ugotovi, da so nastali razlogi za prenehanje mandata iz prejšnjega odstavka.

(3) Ne glede na prejšnji odstavek v primerih iz sedme alineje prvega odstavka tega člena funkcionarju preneha mandat z dnem, ko občinska volilna komisija v uradnem glasilu občine na podlagi odločbe upravnega sodišča objavi nov akt o izidu volitev iz zakona, ki ureja lokalne volitve, iz katerega izhaja, da je bil namesto njega izvoljen drug kandidat.«.

V sedmem odstavku se besedilo »potrditev mandata nadomestnega« nadomesti z besedo »nadomestitev«.

1. **člen**

V 14. členu se v drugem odstavku besedilo »organizacijske enote in organi občinske uprave« nadomesti z besedilom »notranje organizacijske enote«.

1. **člen**

V 16. členu se črta četrti odstavek.

1. **člen**

V 17. členu se drugi in tretji odstavek spremenita tako, da se glasita:

»(2) Mestni svet se voli za štiri leta. Mandatna doba članov mestnega sveta traja do prve seje novoizvoljenega mestnega sveta.

(3) Mestni svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov mestnega sveta. Prvo sejo mestnega sveta skliče prejšnji župan, najpozneje v 14 dneh po objavi akta o izidu volitev iz zakona, ki ureja lokalne volitve, vodi pa jo najstarejši član mestnega sveta.«.

1. **[člen](https://www.uradni-list.si/glasilo-uradni-list-rs/vsebina/" \l "4.%C2%A0%C4%8Dlen)**

V 19. členu se v drugem odstavku:

* tretja alineja spremeni tako, da se glasi:

»- določa organizacijo in delovno področje občinske uprave,«,

* šesta in deveta alineja črtata,
* v dvanajsti alineji se besedilo »odloča o najemu posojila in« črta,
* dvaindvajseta alineja spremeni tako, da se za besedo »in« besedilo »predstavnike mestne občine v nadzorne svete družb, ki so v občinski lasti« nadomesti z besedilom »imenuje oziroma predlaga člane organov upravljanja in nadzora javnih podjetij ter gospodarskih družb, v katerih ima mestna občina lastniški delež,«.

1. **člen**

23. člen se spremeni tako, da se glasi:

»23. člen

Mestni svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.

Na prvi seji mestni svet imenuje predsednika in člane komisije za mandatna vprašanja, volitve in imenovanja.«.

1. **člen**

V 24. členu se v drugem odstavku doda nov drugi stavek, ki se glasi:

»Število članov in njihovo delovno področje določi mestni svet s poslovnikom.«.

1. **člen**

V 28. členu se v prvem odstavku drugi stavek spremeni tako, da se glasi:

»Izvoljeni kandidat za župana pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.«.

V drugem odstavku se:

* deveta alineja spremeni tako, da se glasi:

»- predlaga organizacijo in delovno področje občinske uprave, določi podrobnejšo organizacijo in sistemizacijo delovnih mest v občinski upravi, odloča o imenovanju oziroma razrešitvi ter o sklenitvi oziroma prenehanju delovnega razmerja zaposlenih v občinski upravi, v kolikor za to ne pooblasti direktorja oziroma drugega javnega uslužbenca v skladu z zakonom,«,

* v deseti alineji besedilo » predstojnike organov občinske uprave in organov skupne občinske uprave,« nadomesti z besedilom »vodje notranjih organizacijskih enot občinske uprave in skupne občinske uprave«.

1. **člen**

V 32. členu se v drugem odstavku besedilo »razpisa nadomestnih volitev« nadomesti z »nastopa mandata novo izvoljenega župana«.

1. **člen**

V 43. členu se v prvem odstavku besedilo »Organi občine odločajo« nadomesti z besedilom »Občina odloča«.

V četrtem odstavku se beseda »organa« črta.

1. **člen**

V naslovu 6. poglavja in v besedilu 48. člena se beseda »pravobranilstvo« v vseh sklonih nadomesti z besedo »odvetništvo« v ustreznem sklonu.

1. **člen**

V 52. členu se v drugem odstavku besedilo »pristojni organ občine« nadomesti z besedo »občino«.

1. **člen**

V 54. členu se v tretjem odstavku zadnja vejica nadomesti z besedo »in«, besedilo »in javni uslužbenec krajevne skupnosti« pa se črta.

Četrti odstavek se spremeni tako, da se glasi:

»Število članov sveta krajevne skupnosti določi mestni svet s sklepom. Volilna enota za volitve članov sveta krajevne skupnosti je območje krajevne skupnosti.«.

1. **člen**

V 67. členu se zadnja vejica nadomesti z besedo »ter« in črta besedilo »ali vlaga kapital v dejavnost oseb zasebnega prava«.

1. **člen**

V 69. členu se četrti in peti odstavek črtata.

Dosedanji šesti do osmi odstavek postanejo četrti do šesti odstavek.

1. **člen**

V 80. členu se v tretjem odstavku datum »30. aprila« nadomesti z datumom »15. aprila«.

1. **[člen](https://www.uradni-list.si/glasilo-uradni-list-rs/vsebina/" \l "17.%C2%A0%C4%8Dlen)**

V 85. členu se prvi odstavek spremeni tako, da se glasi:

»Z odlokom ureja občina na splošni način zadeve iz svoje pristojnosti, določa organizacijo in področje dela občinske uprave, določa način njenega dela ter ustanavlja javne službe. Z odlokom ureja občina tudi zadeve iz prenesene pristojnosti v skladu z zakonom.«.

V četrtem odstavku se besedilo »organov mestne uprave« nadomesti z »občinske uprave«.

1. **člen**

V 91. členu se drugi odstavek spremeni tako, da se glasi:

»Občina odloča o pravicah in dolžnostih posameznikov in pravnih oseb ter o njihovih pravnih koristih v upravnih zadevah v upravnem postopku.«

1. **člen**

V 92. členu se v prvem odstavku besedilo »izdajo organi mestne uprave« nadomesti z besedilom »izda občinska uprava«.

V tretjem odstavku se besedilo »občinskih upravnih organov« nadomesti z »občine«.

**KONČNA DOLOČBA**

1. **člen**

Te spremembe in dopolnitve statuta začnejo veljati petnajsti dan po objavi v Uradnem listu Republike Slovenije, določbe 1., 4., druga alineja 5. člena, v delu, ki se nanaša na šesto alinejo, prvi odstavek 8., 9. in drugi odstavek 13. člena pa se začnejo uporabljati za prve redne lokalne volite, razpisane po uveljavitvi teh sprememb in dopolnitev statuta .

Številka: 007-6/2011

Nova Gorica, dne

Samo Turel

ŽUPAN

Slika, ki vsebuje besede besedilo, pisava, posnetek zaslona, logotip

Vsebina, ustvarjena z UI, morda ni pravilna.Statutarno-pravna komisija

Številka: 007-11/2011-40

Nova Gorica, dne 27. avgusta 2025

O B R A Z L O Ž I T E V

1. **Razlogi, ki utemeljujejo potrebo po sprejetju Sprememb in dopolnitev Statuta Mestne občine Nova Gorica (v nadaljevanju: predlog sprememb Statuta):**

S predlogom sprememb Statuta Mestne občina Nova Gorica se v pretežni meri usklajujejo določbe statuta z Zakonom o lokalnih volitvah (Uradni list, RS št. 102/24; v nadaljevanju: ZLV-K), ki je bil sprejet konec leta 2024. ZLV-K pretežno posega v določbe Zakona o lokalnih volitvah, z nekaj določbami pa spreminja tudi Zakon o lokalnih samoupravi, in sicer:

* spreminja se način ugotavljanja mandatov novoizvoljenega občinskega sveta - občinski svet po novem ne potrjuje več mandatov novoizvoljenih članov občinskih svetov, ampak to stori občinska volilna komisija, ko objavi akt o izidu volitev. Občinski svet se na konstitutivni seji z izvolitvijo članov zgolj seznani;
* na novo je določen rok za sklic konstitutivne seje občinskega sveta, in sicer se prva seja občinskega sveta opravi najpozneje v 14 dneh po objavi akta o izidu volitev;
* izvoljeni kandidat za člana občinskega sveta pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev;
* izvoljeni kandidat za župana pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.

V manjši meri se predlog sprememb Statuta nanaša na uskladitev z drugim veljavnimi predpisi oziroma na jasnejšo, ustreznejšo opredelitev. Predlagajo se tudi nekatere spremembe, ki bi omogočile večjo operativnost občine pri posameznih opravilih.

V nadaljevanju je podana obrazložitev po posameznih členih predloga sprememb Statuta:

*K 1., 4., 5. členu (črtanje 6. alineje drugega odstavka 19. člena Statuta), prvi odstavek 8., 9. in drugemu odstavku 13. člena*: gre za spremembe, ki predstavljajo uskladitev z ZLV-K.

*K 3. členu*: pravica do vpogleda v dokumente je urejena v Zakonu o dostopu do informacij javnega značaja in Zakonu o splošnem upravnem postopku.

*K 5. členu*:

* predlaga se črtanje 9. alineje drugega odstavka 19. člena Statuta: gre za določbo veljavnega statuta, ki predvideva soglasje k najemnim pogodbam, ki so daljše od 5 let. Gre namreč za določbo, ki se je v praksi izkazala kot operativno manj ustrezna pri ravnanju z nepremičninami (podaljšuje postopek oddaje v najem, kar je posebej pomembno v situacijah, ko je potrebno hitreje odreagirati);
* *sprememba 12. alineje drugega odstavka 19. člena* Statuta: o zadolževanju (najemu kredita) odloči mestni svet že s sprejemom proračuna;
* *sprememba 22. alineje drugega odstavka 19. člena* Statuta: gre za bolj natančno ureditev dosedanje vsebine te alineje. Predlog sledi določilom Strategije upravljanja s kapitalskimi naložbami (6. točka), ki jo sprejel Mestni svet Mestne občine Nova Gorica 23. maja 2024.

*K 7. členu:* predlaga se, da se delovno področje odborov in komisij mestnega sveta opredeli v poslovniku, saj ta materija v poslovniku trenutno ni urejena.

*K 11. členu*: V Zakonu o lokalni samoupravi je že dlje časa uporabljen termin občinsko odvetništvo (prej občinsko pravobranilstvo).

*K 14. členu*: zagotavljanje javnih služb z vlaganjem kapitala v dejavnost oseb zasebnega prava ni možno. Z Zakonom o javno-zasebnem partnerstvu (Uradni list RS, št. 127/06) je bil razveljavljen 54. člen Zakona o gospodarskih javnih službah (Uradni list RS, št. [32/93](https://www.uradni-list.si/glasilo-uradni-list-rs/vsebina/1993-01-1350), [30/98](https://www.uradni-list.si/glasilo-uradni-list-rs/vsebina/1998-01-1224) – ZZLPPO, [127/06](https://www.uradni-list.si/glasilo-uradni-list-rs/vsebina/2006-01-5348) – ZJZP  0).

*K 15. členu*: ravnanje s stvarnim premoženjem občine ureja Zakon o stvarnem premoženju države in samoupravnih lokalnih skupnosti (Uradni list RS, št. [11/18](https://www.uradni-list.si/glasilo-uradni-list-rs/vsebina/2018-01-0457), [79/18](https://www.uradni-list.si/glasilo-uradni-list-rs/vsebina/2018-01-3797) in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR, v nadaljevanju: ZSPDSLS-1), zaradi česar , četrti odstavek 69. člena ni v skladu z ZSPDSLS-1, peti odstavek 69. člena Statuta pa ni več ustrezen.

*K 16. členu*: Tretji odstavek 80. člena Statuta se uskladi s tretjim odstavkom 98. člena Zakona o javnih financah (Uradni list RS, št. [11/11](https://www.uradni-list.si/glasilo-uradni-list-rs/vsebina/2011-01-0449) – uradno prečiščeno besedilo, [14/13](https://www.uradni-list.si/glasilo-uradni-list-rs/vsebina/2013-21-0433) – popr., [101/13](https://www.uradni-list.si/glasilo-uradni-list-rs/vsebina/2013-01-3677), [55/15](https://www.uradni-list.si/glasilo-uradni-list-rs/vsebina/2015-01-2277) – ZFisP, [96/15](https://www.uradni-list.si/glasilo-uradni-list-rs/vsebina/2015-01-3772) – ZIPRS1617, [13/18](https://www.uradni-list.si/glasilo-uradni-list-rs/vsebina/2018-01-0544), [195/20](https://www.uradni-list.si/glasilo-uradni-list-rs/vsebina/2020-01-3501) – odl. US, [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O, [76/23](https://www.uradni-list.si/glasilo-uradni-list-rs/vsebina/2023-01-2386), [24/25](https://www.uradni-list.si/glasilo-uradni-list-rs/vsebina/2025-01-0860) – ZFisP-1 in [39/25](https://www.uradni-list.si/glasilo-uradni-list-rs/vsebina/2025-01-1479)), ki določa, da župan predloži predlog zaključnega računa občinskega proračuna občinskemu svetu v sprejem do 15. aprila tekočega leta.

K 2., prvi alineji 5., 2. odstavku 10., 12., 13., drugemu odstavku 17. in 19. členu:

Spremembe se nanašajo zgolj na pravilno poimenovanje. Občinska uprava namreč nima posebnih organov. Z Odlokom o organizaciji in delovnem področju občinske uprave Mestne občine Nova Gorica (Uradni list RS, št. 109/11, 77/16) je občinska uprava razdeljena na organizacijske enote. Takšna poimenovanja so upoštevana v predlogu sprememb Statuta.

K 20. členu: ZLV-K določa, da zakon začne veljati petnajsti dan po objavi v Uradnem listu Republike Slovenije, uporabljati pa se začne za prve redne lokalne volitve, razen določb glede imenovanja volilnih organov, zato se enaka določba o uporabi določb zakona velja tudi za spremembe statuta.

1. **Cilji, ki se želijo doseči s sprejemom odloka:**

Cilj predlaganih sprememb Statuta je uskladitev z ZLV-K, drugimi veljavnimi predpisi in večja operativnost občinske uprave.

1. **Pravne podlage in načela, po katerih naj se uredijo razmerja na tem področju:**

* Zakon o lokalni samoupravi Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4692) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3347), [79/09](https://www.uradni-list.si/glasilo-uradni-list-rs/vsebina/2009-01-3437), [51/10](https://www.uradni-list.si/glasilo-uradni-list-rs/vsebina/2010-01-2763), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [11/14](https://www.uradni-list.si/glasilo-uradni-list-rs/vsebina/2014-21-0303) – popr., [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [11/18](https://www.uradni-list.si/glasilo-uradni-list-rs/vsebina/2018-01-0457) – ZSPDSLS-1, [30/18](https://www.uradni-list.si/glasilo-uradni-list-rs/vsebina/2018-01-1356), [61/20](https://www.uradni-list.si/glasilo-uradni-list-rs/vsebina/2020-01-0901) – ZIUZEOP-A, [80/20](https://www.uradni-list.si/glasilo-uradni-list-rs/vsebina/2020-01-1195) – ZIUOOPE, [62/24](https://www.uradni-list.si/glasilo-uradni-list-rs/vsebina/2024-01-2135) – odl. US in [102/24](https://www.uradni-list.si/glasilo-uradni-list-rs/vsebina/2024-01-3207) – ZLV-K, v nadaljevanju: ZLS);
* Zakon o lokalnih volitvah (Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4693) – uradno prečiščeno besedilo, [45/08](https://www.uradni-list.si/glasilo-uradni-list-rs/vsebina/2008-01-1987), [83/12](https://www.uradni-list.si/glasilo-uradni-list-rs/vsebina/2012-01-3291), [68/17](https://www.uradni-list.si/glasilo-uradni-list-rs/vsebina/2017-01-3192), [93/20](https://www.uradni-list.si/glasilo-uradni-list-rs/vsebina/2020-01-1650) – odl. US in [102/24](https://www.uradni-list.si/glasilo-uradni-list-rs/vsebina/2024-01-3207), v nadaljevanju: ZLV).

1. **Rešitve in posledice, ki bodo nastale s sprejemom predlaganega odloka:**

S sprejemom predlaganih sprememb Statuta se doseže usklajenost z ZLV, ZLS in drugimi veljavnimi predpisi ter večja operativnost občinske uprave.

1. **Materialne obveznosti, ki bodo nastale s sprejemom predlaganega odloka:**

Ni predvideno, da bi zaradi sprejema predlaganega odloka nastale dodatne materialne obveznosti.

1. **Druge pomembne okoliščine, glede vprašanj, ki jih ureja predlagani odlok:**

Takšnih okoliščin ni.

**Mestnemu svetu Mestne občine Nova Gorica predlagamo, da predloženi predlog sprememb statuta obravnava in sprejme.**

PRIPRAVILA: Ana Gulič

Mojca Belingar Vodopivec PREDSEDNICA

Vodja pravne službe

PRILOGA: 1